Na temelju članka 19. stavak 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18, 112/19 i 17/25), pročelnica Upravnog odjela za poslove Župana i Županijske skupštine Dubrovačko-neretvanske županije objavljuje

PODATKE O RASPISANOM JAVNOM NATJEČAJU ZA PRIJAM U SLUŽBU 
U UPRAVNI ODJEL ZA POSLOVE ŽUPANA I ŽUPANIJSKE SKUPŠTINE
            Javni natječaj za prijam u službu na radna mjesta u Upravni odjel za poslove Župana i Županijske skupštine, objavljen je u „Narodnim novinama“ br. 105/2026, od 18. rujna 2026. godine.

             Prijam u službu  se obavlja na neodređeno vrijeme, uz probni rad u trajanju od tri mjeseca, osim za prijam vježbenika. Vježbenici se primaju u službu na određeno vrijeme u trajanju vježbeničkog staža koji traje dvanaest mjeseci.

            Prijave na Javni natječaj, s dokazima o ispunjavanju uvjeta, dostavljaju se u roku od 8 dana od objave natječaja u "Narodnim novinama", na adresu: Dubrovačko-neretvanska županija, Pred Dvorom 1, 20 000 Dubrovnik, s naznakom „Za natječaj za prijam u službu___________________(navesti naziv radnog mjesta i broj radnog mjesta na koje se podnositelj prijavljuje) u Upravni odjel za poslove Župana i Županijske skupštine – NE OTVARAJ“.
1. Viši stručni suradnik I
Opis poslova radnog mjesta

· obavlja stalne složenije upravne i stručne poslove vezane za provođenje natječajnog postupka za prijam u službu, raspored i premještaj službenika te prestanak službe te ostale složenije poslove u svezi s drugim pravima i obvezama službenika i namještenika. 

· vodi upravni postupak te rješava složenije predmete iz područja besplatne pravne pomoći, vodi propisane evidencije te izrađuje izvješća iz područja besplatne pravne pomoći.

· obavlja složenije poslove iz područja javne nabave, sudjeluje u postupcima jednostavne nabave i javne nabave za potrebe tijela Županije te potrebe ustanova kojima je Županija osnivač.

· prati zakonske i druge propise iz područja djelokruga rada Odsjeka, stručno obrađuje složenija pitanja iz područja rada Odsjeka te nadređenim službenicima predlaže načine njihovog rješavanja. Sudjeluje u izradi akata, programa i planova rada te izvješća o radu iz djelokruga rada Upravnog odjela. Izrađuje naloge i zahtjeve za refundacijom troškova te obavlja druge financijske i računovodstvene poslove iz djelokruga rada upravnog odjela.

· obavlja i druge poslove po nalogu pročelnika Upravnog odjela.

Podaci o plaći
Plaću radnog mjesta Viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža. 
Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj: 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24, 2/25 i 16/25).
Pravni i drugi izvori za pripremanje kandidata za provjeru znanja i sposobnosti

1. Zakon o lokalnoj i područnoj (regionalnoj) samoupravi („Narodne novine”, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)

2. Zakon o službenicima i namještenicima u lokalnoj i područnoj (regionalnoj samoupravi) („Narodne novine”, broj: 86/08, 61/11, 04/18, 112/19 i 17/25)

3. Zakon o općem upravnom postupku („Narodne novine”, broj: 47/09 i 110/21)

4. Zakon o besplatnoj pravnoj pomoći („Narodne novine“, broj: 143/13 i 98/19)

5. Pravilnik o provedbi postupaka jednostavne nabave („Službeni glasnik“, broj: 10/26)

2. Viši stručni suradnik I za protokol, medije i odnose s javnošću (vježbenik)
Opis poslova radnog mjesta
· proučava i stručno obrađuje složenija pitanja iz nadležnosti Upravnog odjela koji se odnose na protokol i odnose s javnosti.

· obavljajući poslove protokola i odnosa s javnošću sudjeluje u složenijim projektima Županije.

· organizira protokolarna primanja i koordinira protokolarne obveze dužnosnika Županije.

· uređuje mrežnu stranicu Županije te obavlja druge poslove po nalogu pročelnika. 
Podaci o plaći
Plaću radnog mjesta Viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža. Za vrijeme trajanja vježbeničkog staža vježbenik ima pravo na 85% plaće navedenog radnog mjesta.
Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj: 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24, 2/25 i 16/25).
Pravni i drugi izvori za pripremanje kandidata za provjeru znanja i sposobnosti
1. Zakon o lokalnoj i područnoj (regionalnoj) samoupravi („Narodne novine”, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)

2. Zakon o službenicima i namještenicima u lokalnoj i područnoj (regionalnoj samoupravi) („Narodne novine”, broj: 86/08, 61/11, 04/18, 112/19 i 17/25)

3. Zakon o medijima („Narodne novine”, broj: 59/04, 84/11, 81/13 i 114/22)

4. Zakon o elektroničkim medijima („Narodne novine”, broj: 111/21)
Pravila i postupak testiranja

Prethodna provjera znanja i sposobnosti kandidata koji ispunjavaju formalne uvjete iz natječaja, obavlja se putem pisanog testiranja i intervjua.

Po dolasku na prethodnu provjeru znanja i sposobnosti od kandidata će biti zatraženo predočenje odgovarajuće identifikacijske isprave radi utvrđivanja identiteta. Prethodnoj provjeri znanja i sposobnosti ne mogu pristupiti kandidati koji ne mogu dokazati identitet.

Smatrat će se da je kandidat koji nije pristupio prethodnoj provjeri znanja povukao prijavu za natječaj.

Za svaki dio provjere kandidatima se dodjeljuje određeni broj bodova od 1 do 10.

Intervju će se provesti samo s kandidatima koji su ostvarili najmanje 50 % bodova iz svakog dijela provjere znanja i sposobnosti kandidata na provedbenom testiranju. 

Vrijeme održavanja prethodne provjere znanja i sposobnosti objavit će se na mrežnoj stranici Dubrovačko - neretvanske županije, najmanje pet dana prije održavanja provjere.

